พูดคุยประสาหนุ่มเจ้าเสน่ห์ พูดคุยกันอย่างเป็นมิตร พฤติกรรมโดยรวมที่พึงแสดงออก พูดคุยอย่างเป็นกันเอง
โดยพูดออกไปอย่างจริงใจและสุภาพ บอกเธอว่าเธอยิ้มสวยมาก บอกว่าคุณชอบสร้อยที่เธอใส่และเสียงหัวเราะของเธอนั้นฟังกี่ทีก็ไม่รู้เบื่อ คุณต้องทำให้เธอรู้สึกว่าตัวเองพิเศษแต่ก็ระวังไม่ชมเธอจนเลยเถิดเกินจริงไม่อย่างนั้นคุณจะดูเป็นคนไม่จริงใจได้   ลองบอกเธอว่า “คุณยิ้มสวยมาก เห็นแล้วอยากยิ้มตามเลยอ่ะ!” หรือบอกว่า “เดรสที่คุณใส่สวยดีนะครับ คุณใส่สีแดงแล้วขึ้นมากเลย” คำพูดน้ำเน่าที่หยอดถูกจังหวะจะทำให้เธอหัวเราะและเรียกความสนใจจากเธอได้เป็นอย่างดี แต่ก็อย่าพูดอะไรที่ฟังดูเลี่ยนหรือชวนขนลุกมากเกินไปก็แล้วกัน การจีบสาวด้วยคำพูดน้ำเน่าจะได้ผลก็ต่อเมื่อคุณพูดออกไปด้วยความมั่นใจ ดังนั้น อย่าอายไปเลย!  สร้างซีนโรแมนติกด้วยการพูดไปว่า “สวัสดีครับ ผมแอนดรูว์นะครับ ผมคิดว่าอย่างน้อยเราควรคุยกันซักครั้งนึงก่อนจะให้แม่มาขอคุณน่ะครับ”   สร้างซีนตลกโปกฮาด้วยการพูดไปว่า “หากพรุ่งนี้ซอมบี้บุกโลก ผมอยากให้คุณกับผมเหลือรอดเป็นสองคนสุดท้าย”   หรือคุณอาจเยินยออีกฝ่ายด้วยการพูดว่า “เพื่อน ๆ พนันกันว่าผมไม่มีทางชวนสาวที่สวยที่สุดบาร์คุยด้วยได้  อยากให้ผมเลี้ยงเครื่องดื่มอะไรซักแก้วไหมครับ? ผมชนะพนันแล้ว” คุณอาจจะแสดงท่าทีให้อีกฝ่ายรู้ความในใจโดยไม่ต้องเอ่ยปาก เช่น ใช้ภาษากายหรือแสดงออกทางสีหน้า คำพูดที่ฟังดูไม่ได้เหมือนว่าหว่านเสน่ห์อะไรจะได้สื่อความรู้สึกซ่อนเร้นอันโรแมนติกออกไปไงล่ะ   ใช้ภาษากายที่สื่อถึงความเปิดเผยและเชิญชวน สบตาเธอไว้เสมอและยิ้ม ยิ้ม ยิ้ม! แตะมือหรือแขนเธอเบา ๆ ยามบอกเล่าเรื่องราว การแตะเนื้อต้องตัวเล็ก ๆ น้อย ๆ จะช่วยสร้างความสนิทสนมและทำให้เธอมองคุณมากกว่าแค่เพื่อน หลีกเลี่ยงภาษากายเชิงลบ เช่น การกอดอก การทำหน้าบูดบึ้ง หรือการก้มหน้าก้มตา เมื่อคุณอ้างถึงเพื่อนที่ทั้งคุณและสาวคนนั้นรู้จักตอนพูดคุยกัน คุณจะสร้างความสนิทสนมกับเธอเข้าไปอีกขั้นแม้ว่าจริง ๆ แล้วคุณจะไม่ได้รู้จักเธอดีนัก ฝ่ายหญิงจะรู้สึกสบายใจขึ้นเพราะตอนนี้คุณกับเธอไม่ใช่แค่คนแปลกหน้าต่อกันอีกต่อไป นอกจากนี้ การมีเพื่อนที่รู้จักตรงกันยังทำให้คุณมีเรื่องหรือมีใครให้พูดถึงด้วย   ลองพูดอะไรประมาณว่า “ผมได้ยินมาว่าคุณสนิทกับอลิสันมาก คุณสองคนรู้จักกันได้ยังไงครับ?” หรือพูดว่า “อ้าว คุณรู้จักแดนด้วยเหรอ? เห้ย ผมก็รู้จัก! เขาอย่างฮาเลยอ่ะ คุณว่าไหม?” การพูดถึงประสบการณ์ที่คุณทั้งสองเคยประสบมาคล้าย ๆ กันจะทำให้คุณและเธอสนิทกันเข้าไปอีกขั้นและยังเป็นจุดเริ่มต้นของสายสัมพันธ์อีกด้วย ตัวอย่างประสบการณ์ก็เช่น ทั้งคุณและเธออาจเคยทำงานอาสาหรือเติบโตมาในครอบครัวที่ทำฟาร์มเหมือนกัน เป็นต้น   ถ้าคุณรู้แล้วว่าทั้งคุณและเธอต่างเติบโตมาในครอบครัวที่ทำฟาร์ม คุณอาจพูดถึงประสบการณ์ไปว่า “โอ๊ย! ผมก็เหมือนกัน! เรื่องที่ทำให้หงุดหงิดที่สุดคือต้องตื่นแต่เช้า พ่อผมมาปลุกตอนตีห้าให้ไปช่วยงานตอนหน้าร้อนทุกวันเลย! ตอนคุณเด็ก ๆ เป็นยังไงบ้างครับ?” ถ้าทั้งคุณและเธอเคยเข้าร่วมโครงการอาสาสมัครก็พูดอะไรประมาณว่า “ผมว่าการทำงานอาสาฯ เป็นประสบการณ์ที่วิเศษมากเลย อะไรทำให้คุณตัดสินใจเข้าร่วมโครงการครับ?” การถามคำถามที่ปกติไม่ค่อยได้ยินหรือถามอะไรชวนคิดจะช่วยละลายพฤติกรรมและเปิดโอกาสให้ผู้หญิงคนนั้นได้พูดสิ่งที่เก็บไว้ในใจ นอกจากนี้ เธอยังจะมีโอกาสแสดงตัวตนออกมา ในขณะที่คุณก็ได้มีโอกาสสร้างความประทับใจดี ๆ ที่ได้ถามคำถามที่น่าสนใจแก่เธอ เรียกได้ว่าเป็นอะไรที่ได้ประโยชน์กันทั้งคู่เลยล่ะ!   ลองถามอะไรเช่น “ถ้าคุณเป็นสัตว์ได้หนึ่งอย่าง คุณอยากเป็นสัตว์อะไร” หรือถามอะไรประมาณว่า “อะไรคือสถานที่ห้าอันดับแรกที่คุณต้องไปเยือนก่อนตาย?” หรืออาจจะถามว่า “คุณเคยคิดอยากดิ่งพสุธาไหม?” การค้นพบว่าคุณและเธอมีความสนใจตรงกันนั้นเป็นสิ่งที่ช่วยในการพูดคุยกันได้อย่างวิเศษเลยล่ะ แถมยังจะช่วยให้คุณได้สร้างสายสัมพันธ์กับหญิงสาวคนนั้นด้วย ไม่สำคัญหรอกว่าความสนใจที่ว่าจะเป็นเรื่องอะไร จะเป็นการอ่าน การวิ่ง การพายเรือ หรือการปีนเขา ขอแค่เป็นอะไรที่ก็ได้ที่ทั้งคุณและเธอชอบเหมือนกันก็พอแล้ว   ถ้าคุณพบว่าทั้งคุณและเธอชอบวิ่งเหมือนกัน คุณอาจจะถามเธอว่าปกติเธอมักไปวิ่งที่ไหนในชุมชนหรือถามว่าเธอเคยอยากฟิตร่างกายเพื่อไปวิ่งมาราธอนบ้างไหม ถ้าคุณทั้งคู่เป็นนักอ่าน คุณอาจถามเธอว่านักเขียนคนโปรดของเธอคือใครหรือถามว่าเธอคิดอย่างไรกับภาพยนตร์ซึ่งดัดแปลงมาจากนวนิยายชื่อดัง ถ้าความชอบที่มีร่วมกันเป็นอะไรแปลก ๆ ก็ลองถามเธอว่าเธอเริ่มชอบสิ่งนั้นได้อย่างไรและแบ่งปันเรื่องราวของกันและกันดูสิ! ถ้าทุกอย่างผ่านไปด้วยดีและคุณกับเธอดูมีโอกาสพัฒนา อาจถึงเวลาที่คุณต้องรุกคืบเข้าหาเธอขึ้นอีกนิด จำไว้ว่าเป้าหมายของคุณก็คือการแสดงให้เธอเห็นว่าคุณสนใจเธอและอยากรู้จักเธอให้ดีขึ้น ไม่ใช่ทำให้เธอรู้สึกอึดอัดใจ อย่าถามคำถามที่แม้แต่คุณเองก็ยังไม่อยากตอบเลย   ถามแต่เรื่องดี ๆ! อย่าถามเธอว่าสิ่งที่เธอกลัวที่สุดหรือความลับสุดยอดของเธอคืออะไร ถามเธอเกี่ยวกับความหวังสำหรับอนาคตหรือถามว่าเธอคิดว่าอีกสิบปีตัวเองจะเป็นอย่างไร ปล่อยให้เธอเป็นคนเลือกเองว่าจะตอบอย่างจริงจังหรือตอบแบบทีเล่นทีจริง ลองถามเธอเกี่ยวกับครอบครัว เริ่มจากถามอะไรง่าย ๆ ไม่รุกล้ำเกินไป เช่น “คุณมีพี่ชายหรือพี่สาวไหม?” ถ้าคุณอยากรู้ว่าเธอยังโสดหรือเปล่า ก็ถามไปตรง ๆ เลยว่า “ตอนนี้คุณคบกับใครอยู่หรือเปล่าครับ?” กุญแจสำคัญที่นำไปสู่การหว่านเสน่ห์อย่างได้ผลคือความมั่นใจ ผู้ชายในฝันของสาว ๆ คือคนที่รู้สึกสบายใจในสิ่งที่ตัวเองเป็น มีความสุข มีความสามารถ และมีความมั่นใจนั่นเอง   ยกเครื่องตู้เสื้อผ้าซะใหม่ เมื่อคุณรู้สึกดีกับรูปลักษณ์ของตัวเองแล้ว คุณก็จะมีความมั่นใจเองนั่นแหละ ดังนั้น กำจัดกางเกงยีนส์โกโรโกโสและยอมทุ่มทุนซื้อกางเกงดี ๆ พอดีตัวที่ทำให้คุณรู้สึกราวกับเป็นพระเอกฮอลลีวูดมาใส่ซะ   พูดจาชัดถ้อยชัดคำและมีความมั่นใจ ไม่ใช่ว่าคุณต้องไปพูดเกทับคนอื่นหรือขัดจังหวะคนอื่นไม่หยุดหย่อนนะ แต่คุณต้องพูดให้เสียงดังฟังชัดกว่าที่เคยและไม่เติมคำสร้อย เช่น “แบบว่า” หรือ “ใช่ป่ะ” ที่ท้ายประโยคบ่อยเกินพอดี อย่าควบคุมบทสนทนาแต่เพียงฝ่ายเดียว ถามคำถามเธอเยอะ ๆ และตั้งใจฟังสิ่งที่เธอตอบ การรับฟังจะแสดงให้เธอเห็นว่าคุณสนใจเธอและสิ่งที่เธอพูด เปิดใจเล่าเรื่องของตัวเองเพื่อที่สาวคนนั้นจะได้รู้สึกชอบคุณมากขึ้นเรื่อย ๆ ตอบคำถามเธอและเผยตัวเองให้เธอได้รู้จักดีขึ้นอีกซักนิด แต่อย่าเอาแต่พูดถึงตัวเองไปเรื่อย ๆ ล่ะ เป้าหมายของคุณคือการได้มีส่วนร่วมในบทสนทนาและกระตุ้นให้เธอเกิดความสนใจ ไม่ใช่ทำให้เธอเบื่อหน่าย การสบตาอีกฝ่ายอย่างไม่ละสายตาจะทำให้คุณดูเป็นคนที่ไว้ใจได้และดึงดูดใจ เมื่อคุณรู้สึกสบายใจและมั่นใจ คุณจะสามารถมองตาคนได้อย่างเป็นธรรมชาติเองแหละ อย่าลืมมองตรงไปที่เธอไม่ว่าตอนนั้นคุณหรือเธอจะเป็นฝ่ายพูดก็ตาม แต่เมื่อมีช่วงว่างเว้นจากการพูดคุยกันก็หันไปมองทางอื่นบ้างล่ะ เธอจะสยองได้นะถ้าคุณเอาแต่จ้องน่ะ รอยยิ้มจะทำให้คุณมีความสุข เข้าถึงง่าย และดึงดูดใจกว่าเดิมซึ่งล้วนเป็นคุณสมบัติของชายหนุ่มที่สาว ๆ อยากอยู่ใกล้ ดังนั้น ฉีกยิ้มอวดฟันขาวเป็นประกายซะ คำถามที่คำตอบมีแค่สองทางคือใช่กับไม่นั้นไม่ใช่ถามที่ดีสำหรับการพูดคุยกัน คำถามปลายปิดจะไม่ช่วยให้ฝ่ายหญิงได้มีส่วนร่วมในการพูดคุยกันหรอก ดังนั้น คุณควรถามอะไรที่น่าสนใจและตอบได้หลายทางกว่าซึ่งจะนำไปสู่คำตอบยาว ๆ ที่สะท้อนความคิดของเธอ ถ้าจะถามคำถามปลายปิดก็ถามแค่ช่วงแรก ๆ ของการพูดคุยกันพอเพื่อที่เธอจะได้รู้สึกกดดันน้อยที่สุด การเริ่มพูดคุยกับคนแปลกหน้านั้นอาจจะเป็นประสบการณ์อันน่าลำบากใจอยู่แล้วและเธอจะยิ่งรู้สึกลำบากใจหนักขึ้นอีกถ้าคุณยิงคำถามปลายเปิดใส่เธอเลยตั้งแต่แรกและผลลัพธ์อาจไม่เป็นดังที่คุณหวังได้ ดังนั้น คุณอาจเริ่มคำถามตอบง่าย ๆ กับเธอก่อน เช่น ถามว่า “คุณมาที่นี่ครั้งแรกหรือเปล่าครับ?” หรือ “สบายดีไหมครับ?” เพื่อทำให้เธอรู้สึกผ่อนคลายกับสถานการณ์แล้วค่อยเดินหน้าถามคำถามปลายเปิดกับเธอทีหลัง การหยิบยกประเด็นอ่อนไหวขึ้นมาพูดคุยกันอาจทำให้เธอรู้สึกอึดอัด ไม่สบายใจ หรืออาจจะโกรธคุณไปเลยก็ได้ หลีกเลี่ยงไม่ถามความเห็นเธอเกี่ยวกับเรื่องการเมืองหรือศาสนาตอนที่พูดคุยกันครั้งแรกไม่อย่างนั้นความสัมพันธ์นี้อาจจะจบตั้งแต่ยังไม่ทันได้เริ่มต้นเลยก็ได้นะ เข้าไปหาผู้หญิงที่คุณอยากคุยด้วย ส่งยิ้มและทักทายเธอซะ บอกเธอว่าคุณชื่ออะไรและถามชื่อเธอ ทำตัวสบาย ๆ เข้าไว้ การทักทายอีกฝ่ายอย่างสุภาพน่ะดีกว่าการทักทายด้วยประโยคชวนเลี่ยนเป็นไหน ๆ   ทักทายอีกฝ่ายอย่างตรงไปตรงมาไม่ว่าจะอยู่ในสถานการณ์ใด เช่น คุณอาจพูดว่า “สวัสดีครับ ผมชื่อบ๊อบนะ คุณชื่ออะไรครับ?” ถ้าคุณเจอสาวถูกใจตอนไปเที่ยวกลางคืน คุณอาจจะเสนอตัวขอเลี้ยงเครื่องดื่มเธอและทักทายไปว่า “สวัสดีครับ ผมชื่อโจนะ ขอเลี้ยงเครื่องดื่มคุณซักแก้วได้ไหมครับ?” การถามสาวคนนั้นอย่างสุภาพว่าเธอรู้สึกอย่างไรกับวันที่ผ่านมาและรู้สึกอย่างไรในตอนนี้เป็นวิธีการชวนคุยที่ดีเลยล่ะ นอกจากนี้ การถามไถ่สารทุกข์สุขดิบยังทำให้เธอประทับใจในตัวคุณด้วยเพราะนั่นแสดงให้เธอเห็นว่าคุณสนใจเธอจริง ๆ และพร้อมรับฟังสิ่งที่เธอพูด   การทักทายอย่างง่าย ๆ ว่า “วันนี้คุณเป็นไงบ้าง?” นั้นได้ผลเสมอ อย่าลืมตั้งใจฟังคำตอบของเธอด้วยล่ะ อย่าเอาแต่ถามไปลอย ๆ นะ ถามเธอว่า “วันนี้เป็นไงบ้างครับ? ได้ทำอะไรสนุก ๆ บ้างไหม?” เธอจะได้ตอบคำถามคุณยาว ๆ หน่อย ไม่ใช่ถามคำตอบคำ นอกจากนี้ คุณยังจะได้มีโอกาสแสดงให้เธอเห็นว่าคุณเป็นผู้ฟังที่ดีแค่ไหนด้วย การพูดคุยกันเรื่องดินฟ้าอากาศหรือเรื่องทั่ว ๆ ไปอื่น ๆ นั้นใช้ได้ผลตลอดเช่นกัน ลองพูดคุยกับอีกฝ่ายว่าวันนี้แดดร้อน ลมแรง หรือฝนตกดูสิ เรื่องทั่ว ๆ ไปเหล่านี้ช่วยละลายพฤติกรรมได้ดีเลยล่ะ เมื่อเธอตอบกลับมาแล้วคุณอาจจะขยับไปพูดคุยเรื่องอื่นที่ลึกซึ้งกว่าเดิมได้   ถามคำถามเธอด้วย ไม่ใช่แค่พูดแสดงความเห็นอย่างเดียว เช่น พูดอะไรประมาณว่า “วันนี้อากาศดีเนอะ ว่าไหม?” หรือ “ผมอยากให้ฝนหยุดตกเร็ว ๆ จัง คุณคิดเหมือนกันไหม?” ถ้าคุณไม่ชอบพูดคุยเรื่องดินฟ้าอากาศ ลองชวนอีกฝ่ายคุยเรื่องทั่ว ๆ ไปอื่น ๆ ดู เช่น คุณอาจแสดงความเห็นต่อบรรยากาศรอบตัว ถ้าคุณทั้งสองเจอกันที่บาร์ คุณอาจพูดว่า “วันนี้คนแน่นมากเลย ว่าไหมครับ?” ก็ได้ การที่คุณและเธอมีอะไรคล้าย ๆ กันจะช่วยให้คุณทั้งสองพูดคุยกันได้อย่างสนิทสนมขึ้น ลองแสดงความใส่ใจด้วยการถามไถ่เธอเกี่ยวกับเรื่องงานหรือเรื่องเรียนดูเพื่อที่การพูดคุยกันจะได้ไหลลื่นไงล่ะ   ถ้าคุณและเธอลงเรียนวิชาเดียวกัน ลองถามความเห็นของเธอเกี่ยวกับเรื่องต่าง ๆ เช่น ถามเธอว่าคิดอย่างไรกับอาจารย์หรือถามว่าเธอสนใจในสิ่งที่กำลังเรียนอยู่ตอนนี้ไหม พูดอะไรประมาณว่า “คุณเห็นหัวข้อเรียงความที่เราต้องเขียนเทอมหน้าหรือยัง? คุณคิดว่าจะเขียนเกี่ยวกับอะไรครับ?” ถ้าคุณและเธอทำงานร่วมกัน ถามเธอว่าเธอกำลังดูแลโครงการอะไรที่น่าสนใจบ้างตอนนี้ การพูดคุยกันถึงสิ่งที่กำลังได้รับความนิยมก็เป็นวิธีที่ฉลาดเช่นกันเพราะคุณจะได้ถือโอกาสสืบความสนใจส่วนตัวของเธอผ่านการพูดคุยกันอย่างสบาย ๆ ไงล่ะ เมื่อคุณรู้แล้วว่าเธอชอบดูภาพยนตร์หรือฟังเพลงประเภทไหน คุณจะได้รู้ว่าจริง ๆ แล้วเธอเป็นคนแบบไหนและสนใจเรื่องอะไร ข้อมูลอันล้ำค่าเหล่านี้จะช่วยให้คุณวางแผนการออกเดทในอนาคตได้อย่างสมบูรณ์แบบเลยล่ะ!   เมื่อคุยกันเรื่องรายการโทรทัศน์ ถามอะไรประมาณว่า “คุณเคยดูซีรีย์เรื่อง …. ไหม? คุณชอบตัวละครไหนครับ?” เมื่อพูดคุยกันเรื่องดนตรี ถามเธอว่า “คุณได้ฟังเพลงจากอัลบั้มใหม่ของวง … หรือยัง? คุณคิดยังไงกับอัลบั้มนี้บ้างครับ?” เมื่อพูดคุยกันเรื่องภาพยนตร์ ถามเธอว่า “คุณได้ดูหนังเรื่องล่าสุดของ ... หรือยังครับ? ผมได้ยินมาว่าอย่างเจ๋งเลยอ่ะ!” การชวนเธอคุยถึงกิจกรรมต่าง ๆ ที่กำลังจะมาถึง ไม่ว่าจะเป็นเทศกาลดนตรีหรือการสอบจะทำให้คุณและเธอได้มีโอกาสแบ่งปันความตื่นเต้นหรือความกังวลแก่กันและกัน นอกจากจะช่วยสร้างสายสัมพันธ์ระหว่างคุณสองคนแล้ว การคุยเรื่องกิจกรรมพวกนี้ยังเป็นการเปิดโอกาสให้สาวคนนั้นเห็นว่าพวกคุณมีอะไรคล้าย ๆ กันอีกด้วยนะ!    ถ้าคุณและเธอมีสอบวิชาเดียวกัน คุณอาจพูดอะไรประมาณว่า “ผมกังวลเรื่องสอบเลขอาทิตย์หน้ามากเลยอ่ะ ผมไม่เก่งพีชคณิตเลย! คุณพร้อมสอบหรือยัง?” ถ้าคุณกำลังชวนเธอคุยเรื่องดนตรี คุณอาจพูดถึงเทศกาลดนตรีที่กำลังจะจัดเร็ว ๆ นี้ก็ได้ เช่น พูดว่า “คุณจะไปงาน Big Mountain ไหม? ผมกับเพื่อนยกโขยงกันไปเมื่อปีที่แล้ว อย่างสนุกเลยอ่ะ! คุณอยากดูวงไหนเล่นที่สุด?” ถ้าเทศกาลสำคัญกำลังจะมาถึง คุณอาจพูดอะไรประมาณว่า “รอให้ถึงวันฮาโลวีนไม่ไหวแล้วอ่ะ เพื่อนผมจะจัดงานเลี้ยงที่บ้าน ผมว่าจะแต่งเป็นหมาป่า คุณจะทำอะไรสนุก ๆ บ้างไหมวันนั้น?”
เอ่ยชมเธอ. ลองพูดอะไรน้ำเน่าดูบ้าง. ให้ความสำคัญกับการบอกความในใจโดยไม่ต้องพูดกัน. พูดถึงเพื่อนที่คุณทั้งสองต่างรู้จัก. พูดถึงประสบการณ์ที่เคยผ่านมาคล้าย ๆ กัน. ถามคำถามที่น่าสนใจ. พูดถึงความสนใจที่ตรงกัน. ถามคำถามเกี่ยวกับเรื่องส่วนตัว. แสดงออกถึงความมั่นใจ. เป็นนักฟังที่ดี. มีส่วนร่วมในบทสนทนา. สบตาอีกฝ่ายไว้. ยิ้ม. หลีกเลี่ยงไม่ถามคำถามที่ตอบได้แค่  "ใช่" หรือ "ไม่". หลีกเลี่ยงไม่ถามถึงประเด็นที่อาจเกิดข้อถกเถียง. แนะนำตัวเอง. ถามว่าเธอรู้สึกเป็นอย่างไรบ้าง. พูดคุยเรื่องดินฟ้าอากาศ. ถามเธอเกี่ยวกับการเรียนหรือการทำงาน. ชวนเธอคุยเรื่องฮิต ๆ ที่กำลังอยู่ในกระแส. ชวนเธอคุยเรื่องกิจกรรมที่กำลังจะเกิดขึ้น.
https://www.wikihow.com/Start-a-Conversation-With-a-Girl https://www.wikihow.com/Start-a-Conversation-With-a-Girl https://www.wikihow.com/Start-a-Conversation-With-a-Girl https://www.wikihow.com/Start-a-Conversation-With-a-Girl
Flirtatious Conversation Conversation with a Friend Overall Behavior Conversation with Someone New